<classify> Sasa mashabiki wa soka nchini wataanza kuangalia mechi za ligi hiyo ambayo leo timu ya Bayern Munich na Hamburger zitafungua dimba. Startimes ni kampuni pekee kupata vibali vya kuonesha ligi ya Bundesliga kwa miaka mitano ijayo kuanzia mwaka 2015 mpaka 2019.Rais wa Startimes Pang na wafanyakazi wa kampuni hiyo wanaungana na maelfu ya Waafrika kushuhudia mchuano mkali wa soka. Akitoa maoni yake juu ya ligi hiyo, Makamu wa Rais wa StarTimes, Zuhura Hanif alisema: Kama wewe ni mmoja kati ya wateja wa StarTimes, nakupongeza sana. Una nafasi ya kipekee sana kushuhudia mechi zote 306 zitakazochezwa na timu 18 katika raundi 34 kuanzia Agosti 14 mwaka huu mpaka Mei 14, 2016 kupitia chaneli za michezo za StarTimes. Kwa shabiki wa soka, nini kinaweza kuwa bora zaidi?.Zuhura alisema wateja wa Startimes watapata fursa ya kuangalia shoo ya ufunguzi ikiwa wachezaji wote wa ligi ya Bundesliga wakijiandaa kwa ajili ya kuzitumikia timu zao katika mechi zijazo.Mtanange huu utaletwa kwenu katika chaneli za michezo za Startimes zifuatazo; ST Sports 2, ST Sports Premium na TBC2, kwa hiyo wapenzi wa soka wajiandae kupata burudani hii kabambe kuanzia kesho leo, aliongeza.  <topic>: michezo 